**Jan-Ove Waldner**, nado en Estocolmo o 3 de outubro de 1965, é un xogador de tenis de mesa retirado sueco. Foi coñecido como "o Mozart do tenis de mesa", e está considerado un dos mellores xogadores de tenis de mesa de todos os tempos. É unha lenda do deporte en Suecia e na China, onde é coñecido como 老瓦 *Lǎo Wǎ* ("Vello Waldner") ou 常青树 *Cháng Qīng Shù* ("Árbore Sempre Verde"), a causa da súa extraordinaria lonxevidade e competitividade.

Traxectoria
-----------

Jan-Ove Waldner naceu en Estocolmo en 1965. O seu potencial deportivo foi recoñecido dende moi novo e destacou en 1982 cando chegou á final do Campionato Europeo con dezaseis anos, perdendo contra o seu compañeiro manicho Mikael Appelgren, que nese momento era considerado o sucesor lóxico do Campión do Mundo sueco Stellan Bengtsson. Mentres aínda estaba a desenvolver o seu xogo, Waldner, xunto con outros xogadores suecos, viaxou a un campo de adestramento de nivel nacional na China, e sorprendeuse pola dedicación e a solidariedade dos xogadores chineses. Dende entón indicou que aprendera moito da súa estadía, e a partir de aí estableceu o seu obxectivo primordial de obter o éxito no tenis de mesa.

Na China, país que adora o tenis de mesa, é sen dúbida o sueco máis coñecido, é un dos deportistas máis célebres. Está considerado como o xogador tecnicamente máis completo de todos os tempos, e case sen discusión o xogador non chinés de máis éxito.

Recibiu a Medalla de Ouro Svenska Dagbladet Gold Medal en 1992.

En 2010 Waldner gañou o seu noveno campionato de Suecia contra Pär Gerell, que naceu o mesmo ano que Waldner gañou o seu primeiro título de campión nacional.

Xogou para TTC Rhön-Sprudel Fulda-Maberzell na Bundesliga alemá ata maio de 2012. Ese mes, Stefan Frauenholz, presidente de Fulda-Maberzell, confirmou que Jan-Ove Waldner finalizara o seu contrato co club. Esta foi a fin da súa carreira na elite internacional, con corenta e seis anos.

En 2012 comezou a xogar para Spårvägens BTK.

O 11 de febreiro de 2016, Waldner xogou o seu último xogo na primeira liga sueca para Ängby/Spårvägen e anunciou oficialmente a súa retirada como xogador.

Cando se retirou, Waldner levaba xogando na elite por máis de trinta anos, algo infrecuente no mundo do tenis de mesa debido a que a coordinación man-ollo e a rapidez das reaccións son esenciais. Algúns dos xogadores chineses cos que xogou nos últimos tempos foron adestrados por aqueles cos que xogou na década de 1990, que á súa vez foran adestrado por aqueles contra os que xogou na década de 1980.

É un dos sete xogadores que competiu nos cinco primeiros xogos olímpicos dende a introdución do tenis de mesa en 1988. Tamén é un dos únicos cinco xogadores masculinos que logrou un grand slam (Campionatao do Mundo e Copa Mundial individual e Campionato Olímpico individual), que logrou en 1992.

Notas
-----

1. ↑  *Jan-Ove Waldner profile Arquivado 23 de outubro de 2008 en Wayback Machine..* Swedish Table Tennis Federation
2. ↑  Biography of WALDNER Jan-Ove Arquivado 9 de febreiro de 2009 en Wayback Machine.. ITTF.
3. 1 2 3  Bishop, G. (23 de agosto de 2008). A Swedish face for China’s beloved sport. *The New York Times*.
4. ↑  Clarey, C. (23 de agosto de 2004). For 'table tennis Mozart,' few high notes. *International Herald Tribune*.
5. ↑  Jan-Ove "Evergreen" Waldner – Table Tennis Legend. *Game Tables Online*
6. ↑  "Table Tennista Europe". Arquivado dende o orixinal o 22 de agosto de 2019. Consultado o 22 de agosto de 2019.
7. ↑  Páxina web Fulda-Maberzell, consultado o 19 de xullo de 2012
8. ↑  "Spårvägens BTK men's team in the 2012/13 season". Arquivado dende o orixinal o 02 de febreiro de 2014. Consultado o 22 de agosto de 2019.
9. ↑  "Waldner Officially retired". Arquivado dende o orixinal o 22 de agosto de 2019. Consultado o 22 de agosto de 2019.

Véxase tamén
------------

|  |  |
| --- | --- |
|  | A Galipedia ten un portal sobre: ***Suecia*** |

### Bibliografía

* *Svenskar i världen* (*Swedes in the World*), edición da primavera de 2005, revista sueca.

### Ligazóns externas

* Swedish championship statistics
* Jan-Ove Waldner vs. Mikael Appelgren – 1990 U.S. Open Table Tennis Championships Video en Wayback Machine (archived 2010-02-11)
* Chinese TV interview mixed with video clips of his career
* Jan-Ove Waldners website for Chinese fans
* Jan-Ove Waldners website for English speaking fans
* Waldner retires

|  |  |
| --- | --- |
| Control de autoridades | 
* Wd: Q345360
* WorldCat
* VIAF: 173807944
* BRE: 1895073
* GND: 1154605248
* IMDb: nm1942647
* ISNI: 0000 0001 2379 2053
* Munzinger: 01000000358
* NDL: 00945738
* SELIBR: 389006
* SUDOC: 138954550
* OCID: jan-ove-waldner
* Sports Reference: jan-ove-waldner-1

 |